A BIZOTTSÁG 939/2009/EK RENDELETE
(2009. október 7.)
az 1067/2008/EK rendelettel megnyitott, a kiválótól eltérő minőségű közönséges búzára vonatkozó közösségi vámkontingens III. alkontingense keretében 2009. szeptember 25-tőloktóber 2-ig benyújtott behozataliengedély-kérelmekre alkalmazandó odaítélési együttható megállapításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (1) (az egységes közös piacszervezésről szóló rendelet),
tekintettel az importengedélyek rendszere alá tartozó mezőgazdasági termékek behozatali vámkontingenseinek kezelésére vonatkozó közös szabályok megállapításáról szóló, 2006. augusztus 31-i 1301/2006/EK bizottsági rendeletre (2) és különösen annak 7. cikke (2) bekezdésére,
mivel:
(1)
Az 1067/2008/EK bizottsági rendelet (3) teljes éves vámkontingenst nyitott 2 989 240 tonna, a kiválótól eltérő minőségű közönséges búza behozatalára. Ez a kontingens három alkontingensre van felosztva.
(2)
Az 1067/2008/EK rendelet 3. cikkének (3) bekezdése a III. (09.4125 tételszámú) alkontingenst négy negyedéves alidőszakra osztja fel, és a 4. sz. alidőszakra vonatkozó mennyiséget 594 596 tonnában határozza meg a 2009. október 1-jétőldecember 31-ig tartó időszakra.
(3)
Az 1067/2008/EK rendelet 4. cikkének (3) bekezdése szerinti közlemény alapján megállapítható, hogy az említett rendelet 4. cikke (1) bekezdésének második albekezdésével összhangban, a 2009. szeptember 25-én 13 óra és 2009. október 2-án (brüsszeli idő szerint) 13 óra közötti időszakban benyújtott kérelmek a rendelkezésre álló mennyiséget meghaladó mennyiségre vonatkoznak. Ezért helyénvaló az igényelt mennyiségekre alkalmazandó odaítélési együttható megállapításával meghatározni, hogy a behozatali engedélyek milyen mennyiségekre bocsáthatók ki.
(4)
Indokolt továbbá beszüntetni a behozatali engedélyeknek a folyó kontingensidőszakra történő kibocsátását az 1067/2008/EK rendeletben említett III. alkontingensre vonatkozóan,
ELFOGADTA EZT A RENDELETET:
1. cikk
(1) Az 1067/2008/EK rendeletben említett III. alkontingensre vonatkozóan a 2009. szeptember 25-én 13 óra és 2009. október 2-án (brüsszeli idő szerint) 13 óra közötti időszakban benyújtott minden behozataliengedély-kérelem esetében az engedély kibocsátásakor a kért mennyiségre 2,911522 %-os odaítélési együtthatót kell alkalmazni.
(2) Az 1067/2008/EK rendeletben említett III. alkontingensre vonatkozóan 2009. október 2-án brüsszeli idő szerint 13 órától benyújtott engedélykérelmekben szereplő mennyiségekre vonatkozó engedélyek kibocsátását a folyó kontingensidőszakra fel kell függeszteni.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2009. október 7-én.